ทานให้ถูกเพื่อรักษาหวัด ทำยาพ่นจมูก รักษาโรคหวัดที่มีอาการเฉพาะ รักษาโรคหวัดธรรมดา ใช้สมุนไพรรักษาหวัด
พยายามทานอาหารแข็งที่ย่อยได้ง่ายในปริมาณน้อยแต่ให้ทานบ่อยขึ้น คุณต้องเสริมพลังงานเข้าไปอย่างต่อเนื่องเพื่อที่ระบบภูมิคุ้มกันจะได้รับองค์ประกอบทั้งหมดที่จำเป็นในการทำหน้าที่อย่างสมบูรณ์ คุณต้องรวมโปรตีนคุณภาพเช่นเนื้อปลาและเนื้อไก่ที่ไม่เอาหนังเข้าไปเช่นเดียวกับคาร์โบไฮเดรตเชิงซ้อน ตัวอย่างของอาหารที่ดีได้แก่:  อาหารเช้า: ไข่กับไข่เจียวเห็ด ไข่มีซิงค์ซึ่งจะช่วยเพิ่มระบบภูมิคุ้มกัน พวกมันยังมีโปรตีนที่ย่อยได้ง่ายในคนส่วนใหญ่ เห็ดมีกลูแคน (glucan) ที่ช่วยเพิ่มระดับภูมิคุ้มกัน เติมพริกชี้ฟ้าป่นสักหน่อยจะช่วยลดเสมหะและให้หายใจสะดวกขึ้น เอาโยเกิร์ตเป็นอาหารว่างหรือเป็นอาหารเที่ยง เชื้อจุลินทรีย์จะช่วยเพิ่มแบคทีเรียดีในลำไส้และเพิ่มระบบภูมิคุ้มกันในเวลาเดียวกัน ทานอาหารที่อุดมด้วยวิตามินซีกับสารต้านอนุมูลอิสระ อาหารที่เข้ากับคุณสมบัตินี้ได้แก่พริกแดง ส้ม เบอร์รี่ และผักใบเขียว คุณยังอาจรวมอาหารที่อุดมด้วยเบต้า-แคโรทีนกับวิตามินเอไปด้วยได้ นั่นคือรวมแครอท สควอช กับมันหวาน ทานซุปไก่!  ทานกับข้าวกล้องและผักสักสองสามอย่าง ดื่มน้ำ น้ำ แล้วก็น้ำ คุณสามารถเติมน้ำผึ้งกับมะนาว (อีกหนึ่งแหล่งวิตามินซี) ลงในน้ำอุ่น ชาเขียวมีสารต้านอนุมูลอิสระและน้ำผลไม้มีวิตามิน แร่ธาตุ ทั้งยัง “หยิบมาดื่ม” ได้โดยง่าย คุณยังสามารถดื่มน้ำซุปไก่ด้วย หากไม่สามารถได้รับวิตามินกับแร่ธาตุที่จำเป็นจากอาหารที่ทาน คุณก็ต้องทานอาหารเสริมด้วย จดหมายข่าวระบบสุขภาพของฮาร์วาร์ดแนะนำวิตามินกับแร่ธาตุดังต่อไปนี้เพื่อช่วยเพิ่มภูมิคุ้มกัน:  วิตามินเอ คุณจะหาวิตามินเอได้จากผักใบเขียวเข้ม รวมถึงแครอท ปลา และผลไม้เขตร้อน วิตามินบีรวม โดยเฉพาะไรโบฟลาวิน (riboflavin) กับวิตามินบี 6 ที่แสดงให้เห็นว่าช่วยเพิ่มภูมิคุ้มกัน ผักใบเขียวก็เป็นแหล่งวิตามินบีสำคัญ วิตามินอีเป็นสารต้านอนุมูลอิสระ อะโวคาโดเป็นแหล่งวิตามินอีที่ดี วิตามินซีถูกมองว่ามีส่วนสำคัญในการต่อสู้ไข้หวัดมานาน ถึงแม้ผลการวิจัยจะได้คำตอบในทางตรงกันข้าม มันอาจเป็นเพราะวิตามินซีทำงานได้ดีกับอาหารเพื่อสุขภาพโดยรวม ดังนั้นลองทานแหล่งอาหารที่อุดมวิตามินซี ผลไม้และน้ำผลไม้ตระกูลซิตรัสเช่นเดียวกับผลไม้เขตร้อน (มะละกอ สัปปะรด) มีวิตามินซีสูง ซิงค์จำเป็นต่อการทำหน้าที่ของภูมิคุ้มกัน แต่อย่าใช้มากจนเกินไป (15-25 มก./วัน) และอย่าใช้ยาพ่นจมูกที่มีส่วนผสมของซิงค์ มันถูกพบว่ามีส่วนเกี่ยวข้องกับการสูญเสียการได้กลิ่น เซเลเนียม (Selenium) เป็นแร่ธาตุจำเป็นที่บางคนก็ขาด เพราะดินในหลายพื้นที่ของโลกขาดสารเซเลเนียม (เซเลเนียมจะถูกดูดซึมจากพืช และพืชที่เติบโตในดินที่ขาดสารเซเลเนียมก็จะไม่มีสารเซเลเนียม) อย่าทานเกินกว่า 100 ไมโครกรัม/วัน ยาพ่นจมูกจากน้ำเกลือสามารถนำมาใช้ช่วยป้องกันหวัด ภูมิแพ้ หรือแค่ช่วยให้จมูกโล่งก็ได้ ยาพ่นน้ำเกลือสามารถทำเองได้ที่บ้านและใช้ได้บ่อยตามต้องการโดยไม่ต้องเป็นกังวล และใช้ได้ดีทั้งผู้ใหญ่ เด็กหรือกระทั่งทารก คุณต้องใช้น้ำ เกลือ กับขวดหัวฉีดขนาดเล็ก ขวดหัวฉีดควรเป็นขวดขนาด 1-2 ออนซ์   ถ้าคุณจะใช้ยาพ่นเพื่อช่วยเด็กเล็กหรือทารกจากอาการคัดจมูก คุณควรใช้แบบลูกสูบยางแดงนุ่มนิ่มจะดูดเสมหะและน้ำมูกได้อย่างนิ่มนวลและได้ผล คุณจะใช้เกลือสมุทรหรือเกลือปรุงอาหารก็ได้ทั้งนั้น แต่หากคุณแพ้ไอโอดีน (หรือไม่แน่ใจว่าตนเองแพ้ไอโอดีนหรือไม่) ใช้เกลือไร้ไอโอดีนอย่างเกลือใช้ดองหรือเกลือโคเชอร์ ต้มน้ำ 8 ออนซ์แล้วทิ้งไว้ให้จนอุ่น เติมเกลือ ¼ ช้อนชาลงไปในน้ำ 8 ออนซ์แล้วคนให้เข้ากัน เกลือ ¼ ช้อนชานั้นจะทำให้ได้น้ำเกลือที่เข้ากับปริมาณเกลือในร่างกายคุณ (มีความเข้มข้นในการละลายเท่ากัน)  คุณอาจต้องการลองยาพ่นน้ำเกลือที่มีความเข้มข้นของเกลือสูงกว่าร่างกาย ถ้าจะทำอย่างนั้น ให้เติมเกลือ ½ ช้อนชาแทนการเติมเกลือ ¼ ช้อนชา มันอาจมีประโยชน์ถ้าเกิดอาการคัดจมูกมีน้ำมูกจำนวนมาก จนคุณหายใจติดขัดหรือสั่งน้ำมูกลำบาก อย่าใช้สารละลายที่เกลือเข้มข้นนี้ในเด็กทารกหรือเด็กเล็กที่อายุต่ำกว่าห้าขวบ เติมผงฟู ½ ช้อนชาลงในน้ำร้อน 8 ออนซ์แล้วคนให้เข้ากัน ผงฟูจะช่วยปรับค่าความเป็นกรดด่างของสารละลายทำให้มันไม่แสบจมูกจนเกินไป เทที่เหลือลงในขวดมีฝาปิดแล้วนำไปแช่เย็น จำไว้ว่าต้องอุ่นสารที่เอาไปแช่ก่อนนำมาใช้! หลังจากสองวัน ให้ทิ้งส่วนที่ยังไม่ได้ใช้ให้หมด สารละลายบางส่วนอาจลงไปถึงในลำคอ ให้แน่ใจว่าเตรียมผ้าเช็ดตัวหรือทิชชู่ไว้พร้อมใกล้มือเผื่อเช็ดน้ำที่ไหลออกมา สำหรับเด็กทารกกับเด็กเล็กนั้น ให้ใช้ยาพ่นโดยวางปลายลูกยางไว้เหนือรูจมูกข้างหนึ่ง (หลีกเลี่ยงไม่ให้ไปแตะข้างในรูจมูกเลยถ้าทำได้) หยอดไปหนึ่งหรือสองหยดเล็กๆ แล้วรอ 2-3 นาที จากนั้นเอียงศีรษะเด็กไปด้านหลังเล็กน้อยแล้วใช้ลูกยางกลมดูดน้ำมูกออกมาเบาๆ  อย่าบีบลูกยางแรงเกินไป หยอดน้ำยาออกมาโดยการบีบลูกยางเบาๆ วางปลายลูกยางแหย่เข้าไปในรูจมูกเล็กน้อย แล้วคลายลูกยางให้ปล่อยน้ำยาออกมา หลีกเลี่ยงการสัมผัสด้านในของรูจมูกถ้าทำได้ ถึงจะทำได้ยากในเมื่อเด็กพลิกตัวฝืนไปมา ใช้ทิชชู่เช็ดลูกยางแล้วทิ้งทิชชู่ไป ใช้ทิชชู่แผ่นใหม่สำหรับเช็ดรูจมูกแต่ละข้าง เนื่องจากคุณกำลังจะลดการปนเปื้อนกับลดการแพร่กระจายของเชื้อ ล้างมือก่อนและหลังการทำเช่นนี้  ทำซ้ำเพียงวันละสองถึงสามครั้งเท่านั้น ถ้าเด็กดิ้นไปมามากๆ สงบสติแล้วลองใหม่ทีหลัง จำไว้ว่าต้องมือเบาเป็นที่สุด! ส่วนในเด็กโต สามารถทำกระบวนการนี้ซ้ำได้ถึงสี่หรือห้าหนต่อวัน บางอาการของโรคหวัดนั้นควรที่จะรับการรักษาเป็นรายบุคคล ในขณะที่การรักษาในเชิงธรรมชาติโดยทั่วไปจะช่วยได้ แต่ยังมีเรื่องอื่นที่คุณสามารถทำได้เพื่อบรรเทาอาการของแต่ละคน อาการของโรคหวัดปกติได้แก่:   จมูกแห้งหรือระคายจมูกมักเป็นอาการแรกเริ่ม เจ็บคอหรือลำคอคันระคายเคืองมักเป็นอาการแรกเริ่มอีกอย่าง มีน้ำมูกไหล คัดจมูก และจาม อาการเหล่านี้จะแย่ลงภายใน 2-3 วันต่อมาหลังจากเกิดอาการแรกเริ่ม น้ำมูกมักจะใสและเหลวเหมือนน้ำ มันอาจกลายเป็นน้ำมูกเขียวข้นในภายหลัง ปวดศีรษะหรือปวดตามตัว มีน้ำตาคลอ เกิดแรงดันบริเวณใบหน้าและหูจากอาการจมูกคั่ง สูญเสียการรับรู้ทางกลิ่นและรส ไอและ/หรือมีเสียงแหบ อาจมีไข้ต่ำ โดยมากจะเป็นในทารกกับเด็กวัยก่อนเรียน สำหรับอาการคัดจมูก ให้ใช้น้ำมันยูคาลิปตัส เปปเปอร์มินต์ และทีทรีสักสองสามหยดลงในชามน้ำเดือด ชะโงกหน้าเข้าไปใกล้ๆ (แต่อย่าใกล้มาก ไม่ใช่ถูกไอน้ำลวกหน้า!) แล้วใช้ผ้าห่มคลุมเพื่อจะได้หายใจเอาไอน้ำเข้าไป คุณยังสามารถใส่น้ำมันสกัดเหล่านี้ลงในน้ำร้อมแช่อาบ คุณสามารถใช้ยาอมแก้ไอหรือสเปรย์ฉีดคอสูตรธรรมชาติ ซึ่งจะช่วยทำให้ลำคอชุ่มชื้นลดอาการระคาย ถ้าคุณไอแห้งๆ นมจะช่วยให้ลำคอชุ่มชื้นและช่วยให้รู้สึกดีขึ้น แต่ถ้าคุณมีอาการไอแบบมีเสมหะ นมกลับจะทำให้อาการหนักขึ้น  หากคุณกังวลว่าจะเป็นลำคออักเสบจากเชื้อสเตร็ปโตค็อกคัส การไอเป็นตัวชี้ว่าคุณไม่ได้ติดเชื้อสเตร็ป สำหรับอาการเจ็บคอทั่วไปให้กลั้วน้ำเกลือเพื่อฆ่าแบคทีเรีย คุณสามารถหยอดน้ำมันทีทรีหนึ่งหยดลงในน้ำเกลืออุ่นๆ แล้วใช้กลั้วได้ มันจะช่วยฆ่าแบคทีเรียในลำคอ โรคหวัดธรรมดาอาจเกิดภาวะแทรกซ้อนร่วมจากการติดเชื้อในหู (หูชั้นกลางอักเสบ), ไซนัสอักเสบ (โพรงอากาศตรงหน้าผากอักเสบ), โรคหลอดลมอักเสบเรื้อรัง (ปอดอักเสบจากเสมหะและการไอ) และอาการหอบหืดที่แย่ลง หากคุณมีอาการเจ็บป่วยเหล่านี้ร่วมด้วย ทางที่ดีควรไปพบแพทย์เพื่อรับการรักษา ลางานสักวันถ้าทำได้แล้วนอนพัก การทำงานในขณะกำลังป่วยนั้นอาจยิ่งทำให้อาการแย่ลง คุณจะรู้สึกดีขึ้นอย่างเร็วขึ้นและไม่ทำให้เพื่อนร่วมงานเสี่ยงติดหวัดถ้าคุณเลือกนอนพักที่บ้านซะ  ให้ลูกหยุดเรียนเช่นกันถ้าพวกเขาติดหวัด ครูประจำชั้นกับเอนร่วมห้องต้องนึกขอบคุณเป็นแน่! น้ำที่ว่าเป็นได้ทั้งน้ำเปล่า น้ำผลไม้ ชา หรือน้ำซุปใสไก่หรือผัก ซุปไก่นั้น ดี ต่อการรับมือหวัดอย่างที่ว่ากันจริงๆ!   ให้แน่ใจว่าได้ดื่มน้ำเยอะ คำแนะนำข้อนี้ครอบคลุมทุกเวลา แต่ยิ่งต้องมากขึ้นเวลาที่เป็นหวัด อย่างน้อยที่สุดก็ควรดื่มน้ำจากแก้วขนาด 8 ออนซ์ประมาณแปดถึงสิบแก้วต่อวัน กาแฟ แอลกอฮอล์ "น้ำผลไม้" เติมน้ำตาล และน้ำอัดลมนั้นจริงๆ แล้วจะทำให้คุณกระหายมากขึ้น ชาเปปเปอร์มินต์กับชาเขียวเต็มไปด้วยสารต้านอนุมูลอิสระและช่วยให้ทางเดินหายใจโล่ง คุณสามารถเติมน้ำผึ้งเพื่อให้ชุ่มคอขึ้นได้ ผักกับผลไม้นั้นดีต่อร่างกายเสมอ โดยเฉพาะพวกที่มีวิตามินซีอย่างบร็อคโคลี่ ส้ม สตรอเบอร์รี่ ผักโขม กับพริกหยวก  ซุปกับเครื่องดื่มเชคทดแทนอาหารก็ใช้ได้ดีเหมือนกัน อย่างน้อยถือว่าอะไรที่คุณกลืนลงไปได้ก็นับว่าเป็นผลบวกทั้งนั้นแหละ ส่วนใหญ่แล้วก็ไม่จำเป็นถึงขั้นต้องไปพบแพทย์ แต่กระนั้นถ้าคุณหรือลูกพบเจออาการดังต่อไปนี้ ให้โทรปรึกษาแพทย์:  มีไข้ที่อุณหภูมิสูงเกิน 40 °C (100.4 °F). ถ้าลูกอายุน้อยกว่า 6 เดือนและมีไข้ ให้โทรหาแพทย์ สำหรับเด็กอายุนอกเหนือจากนั้น ถ้ามีไข้สูงกว่า 40 °C (104 °F) ให้โทรหาแพทย์ หากอาการไม่ดีขึ้นนานเกิน 10 วัน หากอาการนั้นรุนแรงหรือคุณมีอาการผิดปกติ เช่น ปวดศีรษะอย่างรุนแรง คลื่นเหียนอาเจียน หรือหายใจลำบาก ชาเอ็คไคนาเซียจะใช้ได้ผลดีในตอนแรกในการรับมือกับอาการแรกเริ่มของหวัด เอ็คไคนาเซียได้พิสูจน์ให้เห็นว่าบรรเทาอาการและลดระยะเวลาเป็นหวัดลงได้ เอ็คไคนาเซียไม่ค่อยมีผลข้างเคียง แต่นานๆ ก็มีกรณีที่คนมีปฏิกิริยาแพ้มัน เช่น คลื่นไส้ ปวดศีรษะ กระเทียมมีคุณสมบัติต่อต้านแบคทีเรียและต่อต้านไวรัส มันถูกใช้ลดความรุนแรงของหวัดโดยการเพิ่มระบบภูมิคุ้มกันมานานนับพันปี ใช้กระเทียมเป็นอาหารเสริม (ตามคำแนะนำของผู้ผลิต) และใช้กระเทียมมาประกอบอาหาร วิธีง่ายๆ ในการทานกระเทียมตอนเป็นหวัดก็คือ ให้เติมกระเทียมสักหนึ่งหรือสองกลีบลงไปในน้ำซุปไก่! ชาเอลเดอร์เบอร์รี่เป็นยารักษาหวัดที่รู้จักกันมานาน เอลเดอร์เบอร์รี่เป็นสมุนไพรที่มีคุณสมบัติต่อต้านไวรัสและช่วยปรับภูมิคุ้มกันอย่างมีประสิทธภาพ ขิงเป็นสมุนไพรรสร้อนแรงและสามารถทำเป็นชาให้สตรีมีครรภ์หรือเด็กดื่มได้อย่างปลอดภัย ขิงมีคุณสมบัติต่อต้านไวรัสที่จะช่วยบรรเทาอาการหวัด
ทานอาหารน้อยๆ แต่เปี่ยมด้วยสารอาหาร. ทานอาหารที่สมดุล. ดื่มน้ำเยอะๆ. เติมวิตามินกับแร่ธาตุลงในอาหารที่ทาน. ประเมินอาการว่าคุณต้องใช้ยาพ่นจมูกหรือไม่. รวบรวมวัตถุดิบ. ทำยาพ่นจมูก. ลองใช้ผงฟูแทนเกลือ. เทสารละลายใส่ในขวดหัวฉีด. พ่นน้ำยาใส่รูจมูกข้างละหนึ่งหรือสองกระฉอกตามต้องการ. ใช้ลูกยางกลมฉีดยาพ่นจมูกให้เด็กทารกกับเด็กเล็ก. รักษาอาการเฉพาะบุคคล. รักษาอาการจมูกคั่ง. รักษาอาการไอ. รักษาอาการคออักเสบ. รักษาอาการป่วยเพิ่มเติมที่อาจทำให้อาการหวัดหนักขึ้น. พักผ่อนให้เยอะๆ. ดื่มน้ำเยอะๆ. พยายามทานอาหาร แม้ว่าจะไม่ค่อยรู้สึกอยากก็ตาม. ประเมินดูว่าคุณจำต้องไปพบแพทย์หรือไม่. ใช้เอ็คไคนาเซีย (Echinacea) ในช่วงอาการแรกเริ่ม. เติมกระเทียมเข้าไปในอาหาร. ดื่มชาเอลเดอร์เบอร์รี่. ทานขิง.
https://www.wikihow.com/Get-Rid-of-a-Cold-Without-Medicine https://www.wikihow.com/Get-Rid-of-a-Cold-Without-Medicine https://www.wikihow.com/Get-Rid-of-a-Cold-Without-Medicine https://www.wikihow.com/Get-Rid-of-a-Cold-Without-Medicine https://www.wikihow.com/Get-Rid-of-a-Cold-Without-Medicine
Eating Right to Treat Your Cold Making a Nasal Spray Treating Specific Symptoms of a Cold Treating a Common Cold Using Herbs to Fight Off a Cold